Ahir es van entregar els premis de l’auca commemorativa del centenari de Bru i Vidal
18 de maig 2022

![](/media/dgvlrdfk/c_aucamini9677.jpg?width=850&height=566.9886363636364)

Amb motiu del centenari del naixement del poeta i historiador Jaume Bru i Vidal (1921-2000), el Gabinet de Promoció del Valencià de l'Ajuntament de Sagunt va convocar un concurs amb un premi a la millor auca que il·lustrara la seua vida i obra. Ahir, en un acte celebrat en el Centre Cultural Mario Monreal, es va fer el lliurament de premis amb la presència de la regidora de Normalització Lingüística, Maria Josep Soriano, i amb altres membres de la Corporació Municipal, així com amb el fill del poeta, Santiago Bru.

Respecte al premi de tercer cicle de primària, l'auca guanyadora és de sisé del CEIP Cronista Chabret; primer cicle de l'ESO, auca de segon d'ESO de l'IES Eduardo Merello; segon cicle d'ESO, no hi ha persona guanyadora; batxillerat, auca de Yixuan Xu, de l'IES Clot del Moro, i finalment, dels cicles formatius tampoc hi ha persona guanyadora. Així mateix, el premi absolut s'ha concedit a l'alumna Yixuan Xu.

El concurs anava destinat a tot l'alumnat de tercer cicle de primària, primer i segon cicle de secundària, batxillerats i cicles formatius dels centres educatius de la ciutat de Sagunt, que podien fer una proposta creativa individual o en equip amb qualsevol tècnica creativa per a l'elaboració de les 12 vinyetes.

Després d'analitzar les catorze auques presentades a concurs, el jurat conformat pel professor de pintura Alberto Biesok; la professora de llengua Olga Gargallo i la regidora de Promoció del Valencià, Maria Josep Soriano, va decidir el passat 28 d'abril, les _auques_ guanyadores.

![](/media/csifymgf/c_aucamjosep9636.jpg?width=850&height=566.9886363636364)

La regidora de Normalització Lingüística, María Josep Soriano, ha manifestat que va ser un acte  **«molt emotiu»** d’entrega dels premis de les auques sobre la vida de Bru i Vidal., perquè **«totes les classes que havien participat i que eren guanyadores van assistir amb els seus familiars, amb la qual cosa hi havia un nombrós i animós públic, amb un ambient molt bonic»**.

Així mateix, la regidora ha destacat la qualitat de les obres premiades, ja que **«s’havien esforçat molt en utilitzar diferents tècniques, a més que l’auca és difícil perquè has de dir exactament mitjançant dibuix el que posa en el text»**. Al que ha afegit que **«Estem molt contents des del Gabinet, que aquesta convocatòria haja sigut nombrosa i de tan bona qualitat, i jo crec que ací es reflecteix l’estima que té el nostre poble per la figura de Bru i Vidal»**.

![](/media/zilckj2l/c_auca9617.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/ahir-es-van-entregar-els-premis-de-l-auca-commemorativa-del-centenari-de-bru-i-vidal/ "Facebook")
*   [](http://twitter.com/share?url=https://aytosagunto.es/va/actualitat/ahir-es-van-entregar-els-premis-de-l-auca-commemorativa-del-centenari-de-bru-i-vidal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ahir-es-van-entregar-els-premis-de-l-auca-commemorativa-del-centenari-de-bru-i-vidal/ "Linked In")
*   [](mailto:?body=https://aytosagunto.es/va/actualitat/ahir-es-van-entregar-els-premis-de-l-auca-commemorativa-del-centenari-de-bru-i-vidal/)